Diari Oficial de la Generalitat Valenciana


Sumari del DOGV 3870, del 03-11-2000 (2000/8077)

Rotlle d'apel·lació número 1.092/1999. Cèdula de notificació.
-------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/8077


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.092/1999. Cèdula de notificació. [2000/Q8077]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 1.092/1999, que prové de les actuacions de menor quantia número 242/1999, del Jutjat de Primera Instància número 4 de València, s'ha acordat notificar a l'apel·lada incompareguda en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Audiència Provincial de València
  
Sentència número 690/2000
  
- Presidenta: María del Carmen Escrig Orenga
  
- Magistrats:
  
· Gonzalo Caruana Font de Mora
  
· María Antonia Gaitón Redondo
  
València, 27 de setembre de 2000
  
La Secció Novena de l'Audiència Provincial de València, sent-ne ponent Gonzalo Caruana Font de Mora, ha vist aquest rotlle d'apel·lació número 1.092/1999, que prové de les actuacions de judici de menor quantia, promogudes davant del Jutjat de Primera Instància número 4 de València, amb el número 242/1999, entre les parts; d'una, com a demandant apel·lant, la comunitat de propietaris d'Altury Sociedad Civil Particular, representat pel procurador dels tribunals Median Gil, i, d'una altra, com a demandat apel·lat, en situació de rebel·lia, José María Aristrain, SA, sobre reclamació de quantitat, en virtut del recurs d'apel·lació interposat per la demandant.
  
Decisió
  
Amb l'estimació del recurs d'apel·lació interposat contra la sentència dictada pel Jutjat de Primera Instància número 4 València en les actuacions 242/1999, revoquem aquesta resolució i, amb l'estimació de la demanda, condemnem José Arisatrain, SA, a pagar a l'actora 4.511.200 pessetes i els interessos legals des de la data d'aquesta sentència. Imposem les costes processals de la primera instància a la demandada sense pronunciament pel que fa a les causades en aquesta alçada.
  
Notifiqueu aquesta resolució a les parts que han comparegut, i quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lada incompareguda en aquesta alçada, José María Aristran, SA, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.